കീഴ്ത്താടിയെല്ല്

:*ഈ താൾ മനുഷ്യന്റെ താടിയെല്ലിനെക്കുറിച്ചാണ്. മറ്റു താടിയെല്ലുകളെപ്പറ്റി വായിക്കാൻ [[മാൻഡിബിൾ]] കാണുക.*

**മാൻഡിബിൾ**  ഉച്ചാരണം (ലാറ്റിൻ ഭാഷയിലെ *മാൻഡിബുള* എന്ന വാക്കിൽ നിന്ന് ഉത്പത്തി, "താടിയെല്ല്") അല്ലെങ്കിൽ **ഇൻഫീരിയർ മാക്സില്ലറി അസ്ഥി** കീഴ്ത്താടിക്ക് രൂപം നൽകുകയും കീഴ്ത്താടിയിലെ പല്ലുകളെ ഉറപ്പിച്ചു നിർത്തുകയും ചെയ്യുന്നു.

## ഭാഗങ്ങൾ
മാൻഡിബിളിന്റെ ഭാഗങ്ങൾ ഇവയാണ്:
* *ബോഡി*(ശരീരം) എന്നു വിളിക്കുന്ന വളഞ്ഞ തിരശ്ചീനമായുള്ള ഒരു ഭാഗം.
* *റാമസുകൾ* എന്നു വിളിക്കുന്ന ലംബമായുള്ള രണ്ടു ഭാഗങ്ങൾ. ഇവ ഏകദേശം ലംബകോണിലാണ് ബോഡിയോഡ് ചേരുന്നത്.
* *ആൽവിയോളാർ പ്രോസസ്സുകളിലാണ്* കീഴ്ത്താടിയിലെ പല്ലുകൾ കാണപ്പെടുന്നത്. ഇത് ബോഡിയുടെ മുകൾ ഭാഗത്തായാണ് കാണുക.
* *കോൺഡൈലോയ്ഡ് പ്രോസസ്സ്* റാമസിന്റെ മുകൾഭാഗത്തിന്റെ പിൻ പകുതിയിൽ നിന്ന് തള്ളിനിൽക്കുന്ന ഭാഗം. ടെമ്പറോമാൻഡിബുലാർ സന്ധി വഴി ടെമ്പറൽ അസ്ഥിയിലേക്ക് മാൻഡിബിൾ യോജിക്കുന്നത് റാമസിലൂടെയാണ്. 
* *കോറനോയ്ഡ് പ്രോസസ്സ്* റാമസിന്റെ മുകൾഭാഗത്തിന്റെ മുൻ പകുതിയിൽ നിന്ന് തള്ളിനിൽക്കുന്ന ഭാഗമാണ്. ടെമ്പറാലിസ് പേശി മാൻഡിബിളിനോട് യോജിച്ചിരിക്കുന്നത് ഇവിടെയാണ്.

## ഫൊറാമനുകൾ (ദ്വാരങ്ങൾ)
* *മാൻഡിബുളാർ ഫൊറാമൻ* എന്ന് പേരുള്ള രണ്ട് ദ്വാരങ്ങൾ താടിയെല്ലിലുണ്ട്. മാൻഡിബിളിന്റെ റാമസ് എന്ന ഭാഗത്തിന്റെ ഉൾ (മീഡിയൽ) പ്രതലത്തിലായി കാണപ്പെടുന്നു. റാമസ് ബോഡിയോട് ചേരുന്ന കോണിന്റെ മുകളിലായാണ് ഇതിന്റെ സ്ഥാനം.
* *മെന്റൽ ഫൊറാമൻ* എന്നുപേരുള്ള രണ്ടു ദ്വാരങ്ങളുമുണ്ട്. ബോഡിയുടെ പിൻ വശത്തായി *മെന്റൽ പ്രൊട്രൂബറൻസ്* എന്ന തള്ളിച്ചയിൽ നിന്ന് ഇരുവശത്തേയ്ക്കും മാറിയാണ് ഇവയുടെ സ്ഥാനം. 

## നാഡികൾ
ഇൻഫീരിയർ ആൽവിയോളാർ നാഡി, ട്രൈജമിനൽ നാഡിയുടെ (അഞ്ചാമത് കപാല നാഡി) ശാഘയാണ്. ഇത് മാൻഡിബുളാർ ഫൊറാമനിലൂടെ പ്രവേശിച്ച് പല്ലുകളിലെത്തുന്നു. പല്ലുകൾക്ക് സംവേദനശേഷി നൽകുന്നത് ഇവയാണ്. മെന്റൽ ഫൊറാമനിൽ വച്ച് ഈ നാഡി ഇൻസിസീവ് നാഡി, മെന്റൽ നാഡി എന്നിങ്ങനെ രണ്ടായി വിഭജിക്കുന്നു. ഇൻസിസീവ് നാഡി മുന്നിലുള്ള പല്ലുകളിലെത്തുന്നു. മെന്റൽ നാഡി ഫൊറാമൻ മാഗ്നത്തിലൂടെ പുറത്തുകടന്ന് കീഴ്ച്ചുണ്ടിന് ഇന്ദ്രിയ സംവേദനം പ്രദാനം ചെയ്യുന്നു.

## സന്ധികൾ
മാൻഡിബിൾ ഇരുവശത്തെയും ടെമ്പറൽ അസ്ഥികളുമായി ടെമ്പറോ മാൻഡിബുലാർ സന്ധി വഴി യോജിക്കുന്നു.

## രോഗാവസ്ഥകൾ
മുഖത്തിനേൽക്കുന്ന അഞ്ചിലൊന്ന് പരിക്കുകളും മാൻഡിബിളിന് ഒടിവുണ്ടാക്കും. മാൻഡിബിളിന്റെ ഒടിവുകൾ സാധാരണയായി ഇരുവശത്തുമായി ഇരട്ടപ്പൊട്ടലായാണ് കാണപ്പെടുന്നത്.

### കാരണങ്ങൽ

*വാഹനാപകടങ്ങൾ &ndash; 40%
*ആക്രമണം &ndash; 40%
*വീഴ്ച്ച &ndash; 10%
*കായിക വിനോദങ്ങൾ &ndash; 5%
*മറ്റുള്ളവ &ndash; 5%

### സ്ഥാനം
*കോണ്ടൈൽ &ndash; 30%
*കോൺ &ndash; 25%
*ബോഡി &ndash; 25%
*ബോഡിയുടെ മദ്ധ്യത്തുള്ള സിംഫൈസിസ് &ndash; 15%
*റാമസ് &ndash; 3%
*കോറനോയ്ഡ് പ്രോസസ് &ndash; 2%

സന്ധിയിലെ ഡിസ്-ലൊക്കേഷൻ മൂലം മുന്നിലേക്കോ താഴേയ്ക്കോ മാൻഡിബിളിന് സ്ഥാനചലനം സംഭവിക്കാം. പക്ഷേ പിന്നിലേക്ക് സ്ഥാനചലനം അപൂർവ്വമായേ സംഭവിക്കാറുള്ളൂ.

## ചിത്രശാല

 File:Mandible2.jpg|മാൻഡിബിൾ
 File:Mandible.jpg|വലതു വശത്തുനിന്നുള്ള കാഴ്ച്ച
 File:Human jawbone front.jpg|മുൻഭാഗം
 File:Mandibule.jpg|മാൻഡിബിൾ
 File:Gray181.png|Gray181.png
 File:Illu facial bones.jpg|മുഖത്തിലെ അസ്ഥികൾ
 File:Gray188.png|കപാലത്തിന്റെ വശത്തുനിന്നുള്ള കാഴ്ച്ച.
 File:Gray190.png|കപാലത്തിന്റെ മുന്നിൽ നിന്നുള്ള കാഴ്ച്ച.
 File:Gray558.png|കഴുത്തിലെ സിരകൾ, മുന്നിൽ നിന്നുള്ള കാഴ്ച്ച.
 File:HumanMandibleLeft.svg|മാൻഡിബിളിന്റെ ഇടതുവശത്തുനിന്നുള്ള കാഴ്ച്ച
 File:Temporomandibular joint.jpg|മാൻഡിബിൾ ടെമ്പറൽ അസ്ഥിയുമായി ചേരുന്ന സന്ധി.


## ഇവയും കാണുക
*Bone terminology
*Terms for anatomical location
*Changes produced in the mandible by age
*Ossification of the mandible
*Oral and maxillofacial surgery
*Simian shelf

## അവലംബം

## പുറത്തേയ്ക്കുള്ള കണ്ണികൾ

*  – "Oral Cavity: Bones"
* Diagram at uni-mainz.de